b"\n_START_ARTICLE_\nOdd Bondevik\n_START_SECTION_\nTidlig liv og karriere\n_START_PARAGRAPH_\nDa han var \xc3\xa5tte \xc3\xa5r, flyttet familien til Oslo fordi faren, Kjell Bondevik, ble innvalgt p\xc3\xa5 Stortinget som representant for Kristelig Folkeparti.  I 1960 tok Odd Bondevik fatt p\xc3\xa5 teologistudiet ved Det teologiske menighetsfakultet, og han ble cand.theol. i 1965. I 1967 avtjente han verneplikt som feltprest.  Tidlig i 1969 reiste han til Japan som misjon\xc3\xa6r for Det Norske Misjonsselskap (NMS).  I 1978 kom han hjem for \xc3\xa5 ta over stillingen som misjonssekret\xc3\xa6r ved NMS' hovedkontor.  Fra november 1980 gikk han inn i stillingen som generalsekret\xc3\xa6r og ble med det \xc3\xb8verste leder for den eldste misjonsorganisasjonen i Norge. Han hadde denne stillingen til 1991.\n_START_SECTION_\nBiskop av M\xc3\xb8re\n_START_PARAGRAPH_\nBondevik ble vigslet til biskop i M\xc3\xb8re den 17. november 1991._NEWLINE_Sommeren 1996 gikk Odd Bondevik offentlig ut og gjorde kjent at han hadde skiftet syn p\xc3\xa5 kvinners prestetjeneste, og ikke lenger mente dette var i strid med Bibelens l\xc3\xa6re. Han markerte seg ved flere anledninger markert som forkjemper for milj\xc3\xb8 og naturvern._NEWLINE_I de forskjellige sakskomplekser rundt homofili (som ansettelse av praktiserende homofile prester, ekteskap for homofile) stod Bondevik fast p\xc3\xa5 sin kirkes tradisjonelle syn, mens kirkens r\xc3\xa5dsstrukturer ellers var mot at et liberalt standpunkt n\xc3\xa6rmet seg et flertall._NEWLINE_I august 2007 tilkjennegav han at han aktet \xc3\xa5 g\xc3\xa5 av som biskop av M\xc3\xb8re, og 10. februar 2008 holdt han sin siste gudstjeneste som biskop i M\xc3\xb8re. Gudstjenesten var i Molde domkirke. Bondevik hadde da v\xc3\xa6rt biskop i M\xc3\xb8re i 17 \xc3\xa5r.\n_START_SECTION_\nPrivatliv\n_START_PARAGRAPH_\nHan giftet seg med Wenche Yamamoto 20. juli 2012.\n_START_SECTION_\nTrusler\n_START_PARAGRAPH_\nI desember 2007 opplyste Bondevik at han hadde v\xc3\xa6rt utsatt for trusler, trakassering, karikering og offentlig utskjelling fra motstandere av hans motstand mot \xc3\xa5 ordinere homofilt samlevende til prester. To ganger dreide det seg om drapstrusler. Han hadde ikke anmeldt noen av forholdene, som hadde skjedd over flere \xc3\xa5r og f\xc3\xb8r det siste kirkem\xc3\xb8tet.\n_START_SECTION_\nVerker\n_START_PARAGRAPH_\nBondevik gav blant annet ut boken G\xc3\xa5ten Gud\xc2\xa0: og andre refleksjoner Oslo\xc2\xa0: Verbum , ISBN 978-82-543-1054-0"